CELEX: 32014D0009
Language: el
Date: 2013-12-18 00:00:00
Title: 2014/9/ΕΕ: Απόφαση της Επιτροπής, της 18ης Δεκεμβρίου 2013 , για την τροποποίηση των αποφάσεων 2010/2/ΕΕ και 2011/278/ΕΕ όσον αφορά τους τομείς και κλάδους που θεωρείται ότι εκτίθενται σε σημαντικό κίνδυνο διαρροής άνθρακα [κοινοποιηθείσα υπό τον αριθμό C(2013) 9186]  Κείμενο που παρουσιάζει ενδιαφέρον για τον ΕΟΧ

14.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 9/9
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 18ης Δεκεμβρίου 2013
   για την τροποποίηση των αποφάσεων 2010/2/ΕΕ και 2011/278/ΕΕ όσον αφορά τους τομείς και κλάδους που θεωρείται ότι εκτίθενται σε σημαντικό κίνδυνο διαρροής άνθρακα
   [κοινοποιηθείσα υπό τον αριθμό C(2013) 9186]
   (Κείμενο που παρουσιάζει ενδιαφέρον για τον ΕΟΧ)
   (2014/9/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (1), και ιδίως το άρθρο 10α παράγραφοι 1 και 13,
   Εκτιμώντας τα ακόλουθα:
   
               (1)
            
            
               Με την απόφαση 2010/2/ΕΕ της Επιτροπής (2) καταρτίστηκε, σύμφωνα με την οδηγία 2003/87/ΕΚ, κατάλογος τομέων και κλάδων οι οποίοι θεωρείται ότι εκτίθενται σε σημαντικό κίνδυνο διαρροής άνθρακα.
            
         
               (2)
            
            
               Με την απόφαση 2011/278/ΕΕ της Επιτροπής (3) καθορίστηκαν μεταβατικοί ενωσιακοί κανόνες για την εναρμονισμένη δωρεάν κατανομή δικαιωμάτων εκπομπής κατ’ εφαρμογή του άρθρου 10α της οδηγίας 2003/87/ΕΚ.
            
         
               (3)
            
            
               Επιτρέπεται να προστίθενται κάθε έτος τομείς ή κλάδοι στον κατάλογο τομέων και κλάδων οι οποίοι θεωρείται ότι εκτίθενται σε σημαντικό κίνδυνο διαρροής άνθρακα, εφόσον έχει αποδειχθεί, με αναλυτική έκθεση, ότι οι σχετικοί τομείς ή κλάδοι πληρούν τα κριτήρια του άρθρου 10α παράγραφοι 14 έως 17 της οδηγίας 2003/87/ΕΚ, κατόπιν αλλαγής που έχει ουσιώδη επίπτωση στις δραστηριότητές τους.
            
         
               (4)
            
            
               Υποδιαιρέθηκαν ορισμένοι τομείς τετραψήφιου επιπέδου οικονομικής δραστηριότητας κατά NACE, για τους οποίους είχε διαπιστωθεί, στο πλαίσιο της απόφασης 2010/2/ΕΕ, ότι δεν εκτίθενται σε σημαντικό κίνδυνο διαρροής άνθρακα, και διενεργήθηκαν εκτιμήσεις για ορισμένους κλάδους τους με ειδικά διακριτικά χαρακτηριστικά τα οποία συνεπάγονταν σημαντικά διαφορετικές επιπτώσεις απ’ ό,τι για τον λοιπό εκάστοτε τομέα.
            
         
               (5)
            
            
               Για τους υποτομείς «Αποξηραμένες πατάτες με μορφή αλεύρων, χονδραλεύρων, νιφάδων, κόκκων και σβώλων», «Κατεψυγμένες πατάτες παρασκευασμένες ή διατηρημένες (συμπεριλαμβανομένων των μαγειρεμένων ή μερικώς μαγειρεμένων σε λάδι πατατών και στη συνέχεια κατεψυγμένων· με την εξαίρεση εκείνων όπου χρησιμοποιήθηκε ξύδι ή οξικό οξύ)», καθώς και «ορός γάλακτος ή τροποποιημένος ορός γάλακτος σε σκόνη, σε κόκκους ή άλλες στερεές μορφές έστω και συμπυκνωμένος, ή με προσθήκη γλυκαντικών», αυτή η αξιολόγηση κατέδειξε ότι μπορούν να διακρίνονται σαφώς από άλλους υποτομείς με βάση τα ιδιαίτερα χαρακτηριστικά τους και ότι πληρούν τα ποσοτικά κριτήρια που καθορίζονται στο άρθρο 10α παράγραφος 15 της οδηγίας 2003/87/ΕΚ. Συνεπώς, οι εν λόγω υποτομείς θα πρέπει να προστεθούν στον κατάλογο τομέων ή υποτομέων οι οποίοι θεωρείται ότι εκτίθενται σε σημαντικό κίνδυνο διαρροής άνθρακα.
            
         
               (6)
            
            
               Για τον υποτομέα «Εξαρτήματα από σιδηρούχο μέταλλο σφυρήλατο σε ανοικτή μήτρα για άξονες μετάδοσης της κίνησης, εκκεντροφόρους άξονες, στροφαλοφόρους άξονες και στροφάλους», αυτή η αξιολόγηση έδειξε επίσης ότι μπορεί να διακριθεί σαφώς από άλλους υποτομείς με βάση τα ειδικά χαρακτηριστικά και ότι πληροί το ποσοτικό κριτήριο που αναφέρεται στο στοιχείο β) του άρθρου 10α παράγραφος 16 της οδηγίας 2003/87/ΕΚ. Συνεπώς, ο εν λόγω υποτομέας θα πρέπει να προστεθεί στον κατάλογο τομέων και υποτομέων, οι οποίοι θεωρείται ότι εκτίθενται σε σημαντικό κίνδυνο διαρροής άνθρακα.
            
         
               (7)
            
            
               Οι τομείς «Παραγωγή γύψου» και «Κατασκευή δομικών προϊόντων από γύψο» (κωδικοί NACE 2653 και 2662, αντίστοιχα) έχουν επανεξεταστεί το 2012. Η εν λόγω ποιοτική αξιολόγηση κατέδειξε προβληματικά χαρακτηριστικά της αγοράς, όπως αυξανόμενες συναλλαγές, ιδίως αυξανόμενη τάση των εισαγωγών από χώρες χαμηλού κόστους παραγωγής, αυξημένη πίεση λόγω διεθνούς ανταγωνισμού και μόνο περιορισμένα περιθώρια κέρδους κατά τα έτη που αξιολογήθηκαν, που περιορίζουν την ικανότητα των εγκαταστάσεων για επενδύσεις και μείωση των εκπομπών. Με βάση τον συνδυασμό των επιπτώσεων αυτών των παραγόντων, οι εν λόγω τομείς θα πρέπει να θεωρείται ότι εκτίθενται σε σημαντικό κίνδυνο διαρροής άνθρακα και να προστεθούν στον κατάλογο τομέων και υποτομέων οι οποίοι θεωρείται ότι εκτίθενται σε σημαντικό κίνδυνο διαρροής άνθρακα.
            
         
               (8)
            
            
               Συνεπώς, θα πρέπει να τροποποιηθούν αναλόγως οι αποφάσεις 2010/2/ΕΕ και 2011/278/ΕΕ.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής για την κλιματική αλλαγή,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τροποποιήσεις της απόφασης 2010/2/ΕΕ
   Το παράρτημα της απόφασης 2010/2/ΕΕ τροποποιείται σύμφωνα με το παράρτημα I της παρούσας απόφασης.
   Άρθρο 2
   Τροποποιήσεις της απόφασης 2011/278/ΕΕ
   Το παράρτημα I της απόφασης 2011/278/ΕΕ τροποποιείται σύμφωνα με το παράρτημα II της παρούσας απόφασης.
   Άρθρο 3
   Αποδέκτες
   Η παρούσα απόφαση απευθύνεται στα κράτη μέλη.
   
      Βρυξέλλες, 18 Δεκεμβρίου 2013.
      
         
            Για την Επιτροπή
         
         Connie HEDEGAARD
         
         
            Μέλος της Επιτροπής
         
      
   
   
      (1)  ΕΕ L 275 της 25.10.2003, σ. 32.
   
      (2)  ΕΕ L 1 της 5.1.2010, σ. 10.
   
      (3)  ΕΕ L 130 της 17.5.2011, σ. 1.
   
      ΠΑΡΑΡΤΗΜΑ I
      Το παράρτημα της απόφασης 2010/2/ΕΕ τροποποιείται ως εξής:
      
                  1.
               
               
                  Το τμήμα 2 τροποποιείται ως εξής:
                  
                              α)
                           
                           
                              Μετά την καταχώριση 15331427, παρεμβάλλονται οι ακόλουθες καταχωρίσεις:
                              
                                          Κωδικός Prodcom
                                       
                                       
                                          Περιγραφή
                                       
                                    
                                          «15311230
                                       
                                       
                                          Αποξηραμένες πατάτες με μορφή αλεύρων, χονδραλεύρων, νιφάδων, κόκκων και σβώλων
                                       
                                    
                                          15311250
                                       
                                       
                                          Κατεψυγμένες πατάτες παρασκευασμένες ή διατηρημένες (συμπεριλαμβανόμενων των μαγειρεμένων ή μερικώς μαγειρεμένων πατατών σε λάδι και στη συνέχεια κατεψυγμένων με την εξαίρεση εκείνων όπου χρησιμοποιήθηκε ξύδι ή οξικό οξύ»
                                       
                                    
                        
                              β)
                           
                           
                              Μετά την καταχώριση 155154, παρεμβάλλεται η ακόλουθη καταχώριση:
                              
                                          Κωδικός Prodcom
                                       
                                       
                                          Περιγραφή
                                       
                                    
                                          «15515533
                                       
                                       
                                          Ορός γάλακτος ή τροποποιημένος ορός γάλακτος σε σκόνη, σε κόκκους ή άλλες στερεές μορφές, έστω και συμπυκνωμένος, ή με προσθήκη γλυκαντικών»
                                       
                                    
                        
                              γ)
                           
                           
                              Μετά την καταχώριση 26821620, παρεμβάλλεται η ακόλουθη καταχώριση:
                              
                                          Κωδικός Prodcom
                                       
                                       
                                          Περιγραφή
                                       
                                    
                                          «28401133
                                       
                                       
                                          Εξαρτήματα από σιδηρούχο μέταλλο σφυρήλατο σε ανοικτή μήτρα για άξονες μετάδοσης κίνησης της κίνησης, εκκεντροφόρους άξονες, στροφαλοφόρους άξονες και στροφάλους»
                                       
                                    
                        
            
                  2.
               
               
                  Στο τμήμα 3, μετά την καταχώριση 2640, παρεμβάλλεται η ακόλουθη καταχώριση:
                  
                              Κωδικός Prodcom
                           
                           
                              Περιγραφή
                           
                        
                              «2653
                           
                           
                              Παραγωγή γύψου
                           
                        
                              2662
                           
                           
                              Κατασκευή δομικών προϊόντων από γύψο».
                           
                        
            
   
      ΠΑΡΑΡΤΗΜΑ II
      Στο παράρτημα I της απόφασης 2011/278/ΕΕ, η εγγραφή που αντιστοιχεί στους δείκτες αναφοράς προϊόντος «Γύψος», «Ξηρός δευτερογενής γύψος» και «Γυψοσανίδα» αντικαθίσταται από το ακόλουθο κείμενο:
      
                  Δείκτης αναφοράς προϊόντος
               
               
                  Ορισμός των καλυπτόμενων προϊόντων
               
               
                  Ορισμός των καλυπτόμενων διεργασιών και εκπομπών (όρια συστήματος)
               
               
                  Έκθεση σε κίνδυνο διαρροής άνθρακα, όπως καθορίζεται στην απόφαση 2010/2/ΕΕ της Επιτροπής για τα έτη 2013 και 2014
               
               
                  Τιμή δείκτη αναφοράς
                  (δικαιώματα/t)
               
            
                  «Γύψος
               
               
                  Ξηρός δευτερογενής γύψος (συνθετικός γύψος που παράγεται ως ανακυκλωμένο παραπροϊόν της βιομηχανίας ηλεκτρικής ενέργειας ή ανακυκλωμένο υλικό από απόβλητα κατασκευών και κατεδαφίσεων), εκφρασμένος σε τόνους προϊόντος
               
               
                  Περιλαμβάνονται όλες οι διεργασίες που συνδέονται άμεσα ή έμμεσα με τα στάδια παραγωγής: άλεση, ξήρανση και φρύξη.
               
               
                  ναι
               
               
                  0,048»,
               
            
                  «Ξηρός δευτερογενής γύψος
               
               
                  Ξηρός δευτερογενής γύψος (συνθετικός γύψος που παράγεται ως ανακυκλωμένο παραπροϊόν της βιομηχανίας ηλεκτρικής ενέργειας ή ανακυκλωμένο υλικό από απόβλητα κατασκευών και κατεδαφίσεων), εκφρασμένος σε τόνους προϊόντος
               
               
                  Περιλαμβάνονται όλες οι διεργασίες που συνδέονται άμεσα ή έμμεσα με την ξήρανση δευτερογενούς γύψου
               
               
                  ναι
               
               
                  0,017»,
               
            
                  «Γυψοσανίδα
               
               
                  Ο δείκτης αναφοράς καλύπτει σανίδες, φύλλα, πλάκες, πλακίδια, παρόμοια είδη από γυψοκονίαμα/συνθέσεις από γυψοκονίαμα, με ή χωρίς επικάλυψη/ενίσχυση μόνο με χαρτί/χαρτόνι, εξαιρουμένων των διακοσμημένων, συσσωματωμένων με γυψοκονίαμα αντικειμένων (σε τόνους στόκου). Οι ινογυψοσανίδες υψηλής πυκνότητας δεν καλύπτονται από τον παρόντα δείκτη αναφοράς προϊόντος
               
               
                  Περιλαμβάνονται όλες οι διεργασίες που συνδέονται άμεσα ή έμμεσα με τα εξής στάδια παραγωγής: άλεση, ξήρανση, φρύξη και ξήρανση σανίδας. Για τον προσδιορισμό των έμμεσων εκπομπών, λαμβάνεται υπόψη μόνον η κατανάλωση ηλεκτρικής ενέργειας των αντλιών θερμότητας που χρησιμοποιούνται στο στάδιο της ξήρανσης
               
               
                  ναι
               
               
                  0,131».